Ja tinc el servidor a punt i el housing escollit. Junt a invertiaweb.com, vam estar cercant un proveïdor de serveis aquí mateix, a Girona, però, a part de trobar-ho força més car, teníem el problema del servei 24h., per tant, finalment, després de molt parlar i valorar pros i contres, vam decidir enviar-ho cap a Arsys.
Aniré personalment a instal.lar-lo, a veure si em deixen i puc fer alguna foto de les instal.lacions. Aquesta matinada de dilluns sortiré cap allà i aprofitaré per quedar-me una nit a dormir i fer el turista. Ja us penjaré les fotos del viatge i us explicaré què tal estan les tapes i els 'vinillus'. Logroño, terra de vins (i de servidors ;D).
I la setmana vinent ja hi ha feina a traspassar hostings cap al nou servidor.
Doncs que us vagi bé... jo us estaré controlant els propers 2 dies cibernèticament des de Logroño.
1 Verio Linux
0.00 0.099 0.097 0.195 0.195
Això que us ensenyo a dalt, és el llistat de temps de resposta per part de diferents proveïdors de hosting de tot el món durant el mes passat de juliol. Netcraft monitoritza tots aquests llocs (i qualsevol que existeixi a Internet i sigui prou important per fer-ho).
Aquestes estadístiques són reals i són publicades cada mes. Si mireu la web, veureu que també us informarà de quin és el servidor web que és més utilitzat a tot el món (Apache, clar), seguit de IIS de Microsoft.
Com podeu veure en aquestes estadístiques d'aquest més, gairebé tots els sistemes operatius són Linux, un altre de lliure que és FreeBSD i, per últim, un trist Windows Server 2003.